Engleski jezik – četvrti razred (17.03 - 20.03.)

Draga moja deco i roditelji,

Jedino što od vas očekujem je da jednom ili dva puta nedeljno, kad vama odgovara, odvojite vremena i za engleski jezik. Svaki put kad radite, zapišite datum i naslov u svesci i beležite reči i sve što smatrate važnim iz date lekcije, a na osnovu datog uputstva. Neke zadatke ćete raditi u knjizi i radnoj svesci, a neke u svesci kao i do sada. Obavestiću vas kad i kako ćete mi slati slike domaćih zadataka ili testove koje ćete raditi. Ne brinite, trudite se, ocene su nam najmanja briga u ovoj situaciji. Važno je samo da redovno naučite nešto novo, a ja ću se truditi da vam sve olakšam i učinim zanimljivim.

Moja mejl adresa: [danielastosic11@gmail.com](mailto:danielastosic11@gmail.com)

Prepišite je u svesku, a ja ću vam reći kada bude potrebno da je iskoristite i pošaljete vaše radove. Možda će to biti jednom nedeljno, možda jednom u dve nedelje, znaćete na vreme. Svakako radite redovno, jer ću vam sve to pregledati kada ponovo krenemo u školu. Molim vas, ako nešto nije jasno, pitajte druga, drugaricu, roditelje, a meni se javite u krajnjoj nuždi. Imam devet odeljenja sa po tridesetak đaka, četiri razreda, svaki sa različitim programom… Zamislite da razmenite samo po jedan mejl dnevno sa svakim đakom. I pored najbolje volje, to je nemoguće. Osim toga, prinuđeni smo da učimo, nama su mnoge stvari nove, svakodnevno dobijamo uputstva od Ministarstva i škole, šta i kako treba raditi. Svi imamo porodice i druge obaveze i pokušavamo da pomognemo jedni drugima kako bismo prebrodili ovu tešku situaciju. Molim vas za razumevanje. Zdravi bili!

Zadatak za ovu nedelju:

**Brojive i nebrojive imenice, jednina i množina imenica, SOME/ANY;**

**THERE IS/ THERE ARE;**

Pogledajte pažljivo oba videa.

<https://www.youtube.com/watch?v=nMuDAlPvk8U>

<https://www.youtube.com/watch?v=1LjTa2Wvmm0>

Zapišite u svesci imenice koje ste čuli i navedite da li su brojive ili nebrojive.

Pročitajte tekst iz udžbenika na strani 62. i slušajte ako imate CD. Obratite pažnju na imenice u jednini i množini. Uradite vežbanje br.3, a zatim i vežbanje 4. Neke reči su nove, ali imate slike koje će vam pomoći.

Svako vežbanje LOOK! je u stvari podsetnik i objašnjenje i treba se pažljivo pročitati. Prepišite 5LOOK , str. 63, u svesku. Uradite sada vežbanje 6 na strani 63.

Pročitajte i prepišite 3LOOK, str 65. Uradite vežbanja 4 i 5.

Obnovite Present Simple i Present Continuous.

Za početak toliko! Ljubi vas i voli vaša tičerka. ☺

Daniela Stošić, profesor engleskog jezika